钦定古今图书集成/理学汇编/学行典/第004卷 > 朱子全书 > 《答包详道》
## 钦定古今图书集成/理学汇编/学行典/第004卷 > 朱子全书 > 《答包详道》

古人为学，只是升高自下，步步踏实，渐次解剥，人欲
自去，天理自明。无似此一般作捺扭捏底工夫，必要
豁然顿悟，然后渐次修行也。曾子工夫只是战兢临
履是终身事，中闲一唯，盖不期而会，偶然得之，非是
别有一节工夫做得到此。而曾子本心蕲向，必欲得
此，然后施下学之功也。